Diari Oficial de la Generalitat Valenciana


Sumari del DOGV 7817, del 29-06-2016 (2016/4378)

Resolució de l'adjudicació del programa per al desenvolupament d'actuacions integrades que afecta la unitat d'execució del sector polígon 12, partida Bovalar.
--------------------------------------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4378


Data del document
:   03-06-2016

Organisme emissor
:   Ajuntament de Sant Jordi

Tipus de document
:   Resolució

Descriptors 

:   * Sant Jordi
    * pla d'urbanisme
    * administració local

Resolució de l'adjudicació del programa per al desenvolupament d'actuacions integrades que afecta la unitat d'execució del sector polígon 12, partida Bovalar. [2016/4378]  
Per acord del Ple de data 25 de maig de 2016, s'aprova la resolució de l'adjudicació del programa per al desenvolupament d'actuacions integrades que afecta la unitat d'execució del sector polígon 12, partida Bovalar, del tenor literal següent:  
  
«Vist que, amb data 12 de novembre de 2015, després de la pertinent comprovació, es va emetre un informe pel tècnic d'Urbanisme, en el qual s'indica la concurrència de causa de resolució de l'adjudicació del programa per al desenvolupament d'actuacions integrades que afecta la unitat d'execució del sector polígon 12, partida Bovalar, a favor de l'urbanizador Mecano A&U, SL.  
Vist que, amb data 25 de novembre de 2015, es va iniciar mitjançant un acord del Ple expedient per a la resolució de l'adjudicació de l'esmentat programa, per haver entrat la citada mercantil en fase de liquidació del concurs voluntari de creditors.  
Vist que es va donar audiència a l'urbanitzador, per un termini de 15 dies naturals, a fi que pogueren presentar les al·legacions i documents que estimaren pertinents.  
Vist que es va donar audiència per un termini de 15 dies naturals als propietaris afectats.  
Vist que els serveis jurídics municipals van informar de les al·legacions formulades en data de registre d'entrada 14 de gener de 2016, per l'administració concursal liquidadora de la mercantil Mecano A&U, SL.  
  
Vist l'informe de Secretaria i de conformitat amb el que disposen els articles 127 i 163 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el Ple adopta per unanimitat l'acord següent:  
  
Primer. Resoldre l'adjudicació del programa per al desenvolupament d'actuacions integrades que afecta la unitat d'execució del sector polígon 12, partida Bovalar, a favor de l'urbanizador Mecano A&U, SL, per haver entrat la citada mercantil en fase de liquidació del concurs voluntari de creditors.  
  
Segon. Notificar aquest acord als interessats amb indicació dels recursos pertinents.  
  
Tercer. Publicar l'acord de resolució del programa d'actuació integrada en el Diari Oficial de la Comunitat Valenciana i Butlletí Oficial de la Província de Castelló».  
  
Contra aquest acord, que posa fi a la via administrativa, podeu interposar alternativament o recurs de reposició potestatiu, en el termini d'un mes a comptar des de l'endemà de la recepció d'aquesta notificació, davant del Ple d'aquest Ajuntament de Sant Jordi, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu de Castelló, en el termini de dos mesos a comptar des de l??endemà de la publicació d'aquest anunci de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no es podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que es puga exercitar qualsevol altre recurs que s'estime pertinent.  
  
  
Sant Jordi, 3 de juny de 2016.- L'alcalde: Iván Sánchez Cifre.